Ayiti: Bilten Meteowolojik #9 sou Avansman Siklòn Irma nan Rejyon Karayib la
Machin polis nan Pòtoriko pandan Pasaj siklòn Irma nan rejyon Karayib la.
Siklon Irma kontinye ap frape il ak zile karayib yo pandan jounen mekredi 6 septanm 2017 la; ouragan pote avèk li van ki tèlman fò, yo klase Irma nan kategori 5; sa vle di se yon tanpèt ki pote van e ki ka pwovoke inondasyon danjre.
Sant Nasyonal Ouragan Etazini an, Nastional Hurricane Center ki nan Miami, fè konnen nan zye siklon nan genyen van ki ka soufle a 295 kilomèt a lè nan moman lap vanse sou zile St-Maten ak Anguiy. Dapre previzyon espesyalis tan yo, siklon sa a se yon tanpet ekstrèmen danjre. Irma pral vanse sou plizyè nan zile Vyèj britanik yo.
Irma gen pou l pase tou prè Pòto Rico nan sware mekredi 6 septanm lan a e lap brose kot nò Repiblik Dominiken demen jedi 6 la. Siklon nan ap pran direksyon Wès-Nodwès kom trajektwa, e deplasman li se 26 kilomèt a lè. Sant Nasyonal Ouragan an di, an jeneral, IRMA pral kontinye nan direksyon sa a pandan 2 jou kap vini la a.
Ki previzyon ki fèt pou Ayiti nan moman gwo move tan sa a ap vanse sou peyi a? Nap gen repons la ak Madam Chrisnette St-Georges, ki nan Inite Idwo-Meteowolojik Ayisyen an nan Potoprens.
Bilten Nimewo 9 sou Devlopman Siklòn Irma
https://www.voanouvel.com/a/4017748.html